Házirend

Érvényes az Alsó  Gellér-i kavicsbánya tóra 2014-re.
  Alsó  Gellér kataszterében a C 965/5 számú parcellán található kavicsbánya tavat Gellér 

 község hosszúlejáratú bérleti szerződés alapján bérli az eredeti tulajdonosoktól. A község a kavicsbánya tó működtetője és egyben a tóba telepített halak tulajdonosa is. 

Törődik a halak telepítésével és garantálja a halállomány   egészségi állapotát . 

A látogatók kötelesek betartani az alábbi házirendet : 

Az éves horgászati szezon : 
Szezon kezdete : a telepítés utáni nyitó horgászverseny 
Szezon vége : november 30.
Napi nyitvatartási idő szezonban : 

Április
6.oo – 19.oo 
Május
6.oo – 20.oo



Június –Július
6.oo – 22.oo

Augusztus - Szeptember
6.oo – 21.oo


Október - November
6.oo – 18.oo

Halak telepítése után a működtető időszakos horgászati tilalmat rendelhet el, melynek időtartalma a tó hirdető tábláján van közzétéve. 

Területi horgászjegyek : 

  A horgászat megkezdése előtt, minden érdeklődő köteles éves területi horgászjegyet, vagy napijegyet vásárolni.

A horgászjegyek a Gelléri Községi Hivatalban  vásárolhatók, munkanapokon 
8.oo –tól 16.oo -ig .

Hétvégén vagy munkaszüneti napokon napijegy Kiss Károlynál Gelléren a 15.-ös házszám alatt váltható, t.sz. : 0905 925 482.

Napijegyek a horgászatot megelőző napokban előre is kiválthatók. Az éves területi horgászjegyek az adott év horgászati szezonjára érvényesek. 

A napijegy a vásárlás napjára érvényes az aktuális nyitvatartási idő szerint. 
A kiadható területi horgászjegyek mennyiségét a tó kapacitása korlátozza. Az eladásukból származó teljes bevétel a haltelepítésre és a tó működtetésével kapcsolatos kiadások fedezésére szolgál. 

Területi horgászjegyek árai :  
Felnőtt éves területi horgászjegy  GHT tagok részére   ––  30 €

Napijegy 12 éves kortól                                                 ––    7 €

Napijegy 6 –tól 12 éves korig                                        ––    3 € 

Hatéves kor alatti gyermek érvényes területi horgászjeggyel rendelkező felnőtt horgász kíséretében ingyen horgászhat. 

Horgászás feltételei : 

· Az éves területi horgászjegy, vagy napijegy a horgászt csak sporthorgászatra jogosítja fel, ez azt jelenti, hogy a megfogott halat kíméletesen azonnal vissza kell engedni a vízbe. Kíméletlen bánásmód esetén a horgász köteles megtéríteni a sérült hal

           árát- 2 kg-ig 3,50 €/kg, 2 kg felett 5,50 €/kg .
· Horgászni csak a partról engedélyezett, horgász 12 éves kortól maximum 2 horgászbottal és botonként 1 darab szakál nélküli horoggal horgászhat,

gyermek 12 éves korig 1 darab horgászbottal és 1 darab szakál nélküli horoggal horgászhat.

· Pergetés és egyéb horgászati mód szigorúan tilos !

· Minden horgász köteles a horgászathoz megfelelő méretű merítőszákot, pontymatracot,horogkiszedőt és sebfertőtlenítő szert használni, valamint a megfogott hallal kíméletesen bánni a halász etika szerint. 

·  Ha a mélyre nyelt horog roncsolás nélkül nem szabadítható ki a hal szájából, a horgász köteles az előkét elvágni és a halat horoggal együtt vissza engedni a vízbe.
· Napijegyet a horgász a horgászás befejezése után köteles leadni az őrnek, vagy bedobni a hirdetőtáblánál elhelyezett urnába.

· A csalizás fajtája nincs korlátozva.

· Halak etetése csak a partról engedélyezett. Csónak, vagy etetőhajó használata tilos. Az etetőanyag mennyisége nincs korlátozva. 

· Tilos olyan etetőanyagot használni, amely rontja a víz minőségét ( pl. tejgyári melléktermékek, vagy vágóhídi hulladék).

· A halak fényképezése engedélyezett. 

Egyéb feltételek :
· Tizenkét évnél fiatalabb gyermek csak a kavicsbányára érvényes horgászjeggyel rendelkező felnőtt kíséretében horgászhat a tavon.
· Két horgász közötti távolság legalább 6 m legyen, ha nem egyeznek meg másként.
· A működtető a házirend betartását az ellenőrzéssel megbízott személyek –halőrök segítségével biztosítja. 
· A horgász köteles követni a halőr utasításait. 
· A halőr felszólítására a horgász köteles megmutatni az érvényes horgászjegyét,  felszerelését és tartozékait, valamint a gépjárműve csomagtartóját is.
· Hallopás gyanújának esetén a halőr értesítheti az állami rendőrséget és kihívhatja a rendőrjárőrt is. 
· A személyautót mindenki köteles a hirdetőtáblánál kialakított parkolóban hagyni. 
 A tó környékén tilos : 

· Tüzet rakni a kijelölt helyeken kívül
· Károsítani a növényzetet és a kihelyezett tárgyakat 
· Szennyezni a vizet
· Szemetelni
· Mértéktelen zajjal zavarni a többi horgászt 
A fenti szabályok megsértése a horgászat azonnali befejezését és a tóról való tartós kitiltást vonhatja maga után. 
A működtető fenntartja a jogát a Házirend év-közbeni módosítására, a látogató pedig köteles a tó információs tábláján elhelyezett aktualizált Házirendet betartani! 

Működtető : Gellér község

Kellemes kikapcsolódást és jó horgászatot! Görbüljön!
Rácz László
polgármester

A Házirendet a GHT javaslata alapján Gellér Község Képviselőtestülete a 20/2014 –es számú határozattal hagyta jóvá 2014 február 28.-án.

